# metadata.dc.contributor.other[].value
Universitat de Barcelona. Departament de Productes Naturals, Biologia Vegetal i Edafologia

# metadata.dc.description.abstract[].value
[cat] Aquest treball no pretén ser un estudi exhaustiu sobre la flora bentònica marina de Namíbia, sinó simplement una base per portar-lo a terme en un futur. El que sí pretén, en canvi, és oferir una recopilació de tota la informació que hi ha fins a aquest moment sobre el tema i contribuir al coneixement de la flora bentònica marina de Namíbia, proporcionant-ne noves dades sobre la composició i biogeografia, a part de descripcions detallades i valoracions crítiques de moltes de les especies que la integren. En una època en què les noves tecnologies fan orientar la botànica cap a l'estudi de les relacions filogenètiques entre les espècies, amb la consegüent reconsideració de la seva classificació taxonòmica, o cap a la realització de revisions sistemàtiques de grups concrets, potser resulta anacrònic presentar un treball de les característiques del que ara ens ocupa. No obstant això, el fet que la major part de les espècies de la flora marina de Namíbia no estiguin degudament documentades, cosa que obliga sovint a recórrer a les descripcions originals o a les obres clàssiques, creiem que ho justifica.

# metadata.dc.source[].value
Tesis Doctorals - Departament - Productes Naturals, Biologia Vegetal i Edafologia